CELEX: 22006D0046
Language: sl
Date: 2006-01-13 00:00:00
Title: 2006/46/ES: Sklep št. 3/2005 Odbora za carinsko sodelovanje AKP–ES z dne  13. januarja 2006  o odstopanju od opredelitve pojma  izdelki s poreklom  zaradi upoštevanja posebnega položaja Kraljevine Svazi glede proizvodnje sukanca z oplaščenim jedrom – core preje

31.1.2006   
            
            
               SL
            
            
               Uradni list Evropske unije
            
            
               L 26/14
            
         
      SKLEP št. 3/2005 ODBORA ZA CARINSKO SODELOVANJE AKP–ES
   z dne 13. januarja 2006
   o odstopanju od opredelitve pojma „izdelki s poreklom“ zaradi upoštevanja posebnega položaja Kraljevine Svazi glede proizvodnje sukanca z oplaščenim jedrom – core preje
   (2006/46/ES)
   ODBOR ZA CARINSKO SODELOVANJE AKP–ES JE –
   ob upoštevanju Sporazuma o partnerstvu AKP–ES, podpisanega v Cotonouju 23. junija 2000, in zlasti člena 38 Protokola 1 k Prilogi V k Sporazumu,
   ob upoštevanju naslednjega:
   
               (1)
            
            
               Člen 38(1) navedenega protokola določa odobritev odstopanja od pravil o poreklu blaga, kadar razvoj obstoječe industrije ali vzpostavitev nove to upravičuje.
            
         
               (2)
            
            
               10. maja 2001 je bil sprejet Sklep št. 3/2001 Odbora za carinsko sodelovanje AKP–ES (1) o odstopanju od pojma „izdelki s poreklom“ zaradi upoštevanja posebnega položaja Kraljevine Svazi glede proizvodnje sukanca z oplaščenim jedrom – core preje (številke HS 5206.22, 5206.42, 5402.52 in 5402.62). Odstopanje iz člena 1 tega sklepa se uporablja v obdobju od 1. aprila 2001 do 31. marca 2006.
            
         
               (3)
            
            
               Zaradi prenehanja veljavnosti te določbe so afriške, karibske in pacifiške države 8. julija 2005 v imenu Kraljevine Svazi predložile zahtevek za novo odstopanje od pravil o poreklu blaga, kot so vsebovana v Sporazumu o partnerstvu AKP–ES za sukanec z oplaščenim jedrom – core prejo za letno količino 1 300 ton, ki ga ta država proizvede v obdobju petih let in ki se v Skupnost uvozi od 1. aprila 2006 naprej.
            
         
               (4)
            
            
               Zahtevano odstopanje je upravičeno v skladu z ustreznimi določbami člena 38(5) in (6), zlasti glede razvoja obstoječe industrije v Svaziju, zaradi dejstva, da je predlagatelj kopenska država, in neuporabnosti pravil o kumulaciji porekla.
            
         
               (5)
            
            
               Odstopanje ne bi povzročilo resne škode obstoječi industriji Skupnosti ob upoštevanju količin predvidenega uvoza, pod pogojem, da se spoštujejo določeni pogoji v zvezi s količinami, nadzorom in trajanjem.
            
         
               (6)
            
            
               Odstopanja ni mogoče odobriti za pet let, ker v skladu s členom 37 Sporazuma o partnerstvu AKP–ES začnejo s 1. januarjem 2008 veljati novi trgovinski dogovori. Zato se ta sklep uporablja od 1. aprila 2006 do konca leta 2007, dokler se ne sprejmejo ti novi trgovinski dogovori.
            
         
               (7)
            
            
               Zato se v skladu s členom 38 Kraljevini Svazi lahko odobri odstopanje glede sukanca z oplaščenim jedrom – core prejo za 1 300 ton letno od 1. aprila 2006 do 31. decembra 2007 –
            
         SKLENIL:
   Člen 1
   Z odstopanjem od posebnih določb v seznamu v Prilogi II k Protokolu 1 k Prilogi V k Sporazumu o partnerstvu AKP–ES se sukanec z oplaščenim jedrom – core preja pod številkami HS 5206.22, 5206.42, 5402.52 in 5402.62, proizveden v Svaziju iz materialov brez porekla, šteje kot izdelek s poreklom iz Svazija v skladu s pogoji tega sklepa.
   Člen 2
   Odstopanje iz člena 1 se uporablja za izdelke in količine, navedene v Prilogi k temu sklepu, ki se v Skupnost uvažajo iz Svazija v obdobju od 1. aprila 2006 do 31. decembra 2007.
   Člen 3
   Količine, določene v Prilogi, upravlja Komisija, ki sprejme vse upravne ukrepe, za katere meni, da so priporočljivi za njihovo učinkovito upravljanje. Členi 308a, 308b in 308c Uredbe Komisije (EGS) št. 2454/93 (2) o upravljanju tarifnih kvot se smiselno uporabljajo za upravljanje količin iz Priloge.
   Člen 4
   1.   Carinski organi Svazija sprejmejo potrebne ukrepe za izvajanje količinskih pregledov pri izvozu izdelkov iz člena 1. Zato vsa potrdila, ki jih izdajo na podlagi tega sklepa, vsebujejo sklic nanj.
   2.   Pristojni organi Svazija vsake tri mesece posredujejo Komisiji poročilo o količinah, za katere so bila izdana potrdila o gibanju blaga EUR.1 v skladu s tem sklepom, in zaporedne številke navedenih potrdil.
   Člen 5
   Polje 7 potrdil EUR.1, izdanih na podlagi tega sklepa, vsebuje besede:
   
      „Derogation – Decision No 3/2005“.
   
   Člen 6
   Afriške, karibske in pacifiške države, države članice in Evropska skupnost vsaka zase sprejmejo ukrepe, potrebne za izvajanje tega sklepa.
   Člen 7
   Ta sklep začne veljati na dan njegovega sprejetja.
   Ta sklep se uporablja od 1. aprila 2006.
   
      V Bruslju, 13. januarja 2006
      
         
            Za Odbor za carinsko sodelovanje AKP–ES
         
         
            Sopredsednika
         
         Robert VERRUE
         
         Peter H. KATJAVIVI
         
      
   
   
      (1)  UL L 144, 30.5.2001, str. 35.
   
      (2)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 883/2005 (UL L 148, 11.6.2005, str. 5).
   
      PRILOGA
      Svazi
      
                  Zaporedna številka
               
               
                  Številka HS
               
               
                  Poimenovanje blaga
               
               
                  Obdobje
               
               
                  Količine
               
            
                  09.1698
               
               
                  5206.22
                  5206.42
                  5402.52
                  5402.62
               
               
                  Sukanec z oplaščenim jedrom – core preja
               
               
                  Od 1.4.2006 do 31.3.2007
               
               
                  1 300 ton
               
            
                  Od 1.4.2007 do 31.12.2007
               
               
                  975 ton